
Halld! A kabóca-rovar konokul rererézik az ágon, 
érdes hangja hegyet-völgyet ekhózva betölt; 


JékelyZoltán: Az abszolút költő 


A könyvben szereplő rovarokat azonos felépítésű, szúró-szívó száj- 
szervük miatt soroljuk egy csoportba: a szipókás rovarok cso- 
portjába. Két rovarrend tartozik ide, mit kerülgessük: a poloskák 
(ezek második legnagyobb családja a címadó bodobácsok) és a 
kabócák. 

A poloskák utálata évezredekre nyúlik vissza, sőt valószínűleg 
arra az időre, amikor az ágyi poloska a barlangba húzódó ember 
élősködője (parazitája) lett. És van még néhány faj, amely kelle- 
metlen szagával, kártételével szerzett hírnevet. De hát poloska a víz 
tetején kecsesen szökellő vízipók is vagy a piros-fekete suszter- 
bogár és a körülöttünk élő nyolcszáz olyan faj, amelyek szebbnél 
szebbek, érdekesek, nem beszélve azokról a trópusi fajokról, ame- 
lyek kitűnő csemegének számítanak az őslakók konyhájában. 

Az ágyi poloska szépirodalmunkba is bevonult! Érdemes meg- 
keresni Arany János, Kosztolányi Dezső, Nagy Lajos, Heltai Jenő 
róla szóló csúfolódó írásait. 

S a kabócák... ,A kabóca vígan él, felesége nem beszél" - 
mondta az ókori görög tudós, Zenarkhosz, arra célozva, hogy csak 
a hímek adnak hangot. Messze hangzó, éles ciripelésüket nemcsak 
Jugoszlávia, Görögország, Olaszország fenyőin megbújva hallat- 
ják: nálunk is élnek énekes kabócák. A rokonságot is ismerjük 
- a levéltetveket, pajzstetveket, levélbolhákat - ám ki gondolná, 
hogy vagy ötszáz fajuk él nálunk? 

A szipókás rovarokkal úton-útfélen, erdőn-mezőn hamar talál- 
kozhatunk. Érdemesjobban megfigyelni őket szabad szemmel vagy 
nagyító alatt, s szép színeik, különleges formáik, érdekes életük 


nt 


láttán félredobni az előítéleteket! 


1. Poloskák (Heteroptera). Latin nevük felemás szárnyút jelent: 
elülső szárnyuk (félfedőjük) töve erős, vastag, ez a fedő, a vége 
pedig hártyás. Hátulsó szárnyuk is hártyás. Szipókájuk a fej elején 
ered, és rendszerint a hasoldalhoz lapulva nyúlik hátra. A szipóka 
összetapadó szívósörtéi közt két csatorna van, az egyiken nyálat 
fecskendeznek a táplálékba, a másikon annak nedveit szívják. 
A poloskák többségükben növényevők. Lábaik járólábak, de né- 
hány fajé úszásra, a zsákmány megragadására módosult. Egyes 
fajok hímjei és nőstényei ciripeléssel találnak egymásra. Egyedfej- 
lődésük kifejlés: a petéből kikelt lárva több, rendszerint 5 vedlés 
után válik ivaréretté, imágóvá, eközben egyre hasonlóbb lesz a ki- 
fejlett állathoz. A poloskák testrészei: 1. fej, 2. összetett szemek, 
3. pontszemek, 4. csáp, 5. előhát, 6. pajzsocska, 7. fedő, 8. hártya, 
9. lábak, 10. comb, 11. lábszár, 12. lábfej, 13. potroh. 


2. Kabócák (Homoptera). Elülső szárnyuk teljesen hártyás, de 
rendszerint nagyobb és erősebb, mint a hátulsó. Szárnyuk nyugal- 
mi helyzetben háztetőszerűen borul össze, ebben is különbözve 
a poloskáktól, amelyek a szárnyukat egymásra fektetik. Szipó- 
kájuk a fej alján, hátul ered, és szintén hátrafelé nyúlik. Növény- 
evők. Egyedfejlődésük változatosabb, mint a poloskáké. Az igazi 
kabócáké még ugyanúgy kifejlés, az egyik fajnál például, egy , ka- 
bóca-matuzsálemnél" ez 17 évig tart. A többiek egyedfejlődése 
már bonyolultabb, amire rátérünk majd az alrendek: igazi kabócák 
(Cicadoidea), levélbolhák (Psylloidea), liszteskék (Aleyrodoidea), 
levéltetvek (Aphidoidea) és pajzstetvek (Coccoidea) ismertetésénél. 
A kabócák testrészei: I. fej, 2. csáp, 3. összetett szem, 4. szipóka, 
5. potroh, 6. lábak, 7. csípők, 8. tojócső, 9. szárnyak. 

I. tábla 


POLOSKÁK 


1. Közönséges búvárpoloska (Sigara lateralis). 5-6 mm; a búvár- 
poloskák családjába tartozik. Szipókája nem mozgatható. Har- 
madik pár lába hosszú szőrökkel borított evezőláb. Szaggatott, 
lökésszerű mozdulatokkal úszik, így a vízpartról isjól felismerhető. 
Időről időre a vízfelszínre kell emelkednie, hogy a szárny alatti 
és a hasoldalon csillogó buborékként megtapadt levegőkészletét 
felfrissíthesse. Meleg nyári éjszakákon tömegesen kel szárnyra és 
települ új vizekbe. Ez a faj néha olyan tömegben él, hogy egy-egy 
négyzetméteres pocsolyában több ezer példány úszkál. 


2. Tarka hanyattúszó poloska (Notonecta glauca). 14-16 mm. Ha- 
nyatt úszik, lábai - mint egy csónak evezői - oldalt kiállnak. Vesze- 
delmes ragadozó, halgazdaságokban káros is lehet. Szúrása fáj- 
dalmas, ezért víziméhnek is nevezik. Álló- és folyóvizekben min- 
denfelé gyakori. Petéit vízinövények szárába rakja, az imágók 2-3 
hónap alatt fejlődnek ki. Évente egy nemzedéke van. 


3. Víziskorpió (Nepa cinerea). Légzőcső nélkül 16-22 mm. Teste 
háthasi irányban erősen lapított. A sekély parti vizek fenekén, las- 
san mászkálva keresi táplálékát. Áldozatait erőteljes elülső fogó- 
lábával ragadja meg. Levegőhöz úgy jut, hogy a potroh végéről 
induló hosszú légzőcsövét kidugja a víz alól. Ha nem mászkál, 
nehéz észrevenni, mert szárnyára alga, növényi törmelék és iszap 
rakódik, s így remekül beleolvad környezetébe. 


4. Vízi botpoloska (Ranatra linearis). Légzőcső nélkül 30-40 mm. 
Mint valami vékony nádszál, teste oly módon hengeres, megnyúlt. 
Elülső lába szintén fogóláb, lesből ragadja meg áldozatát: vízi 
rovarokat, lárvákat, rákokat, ebihalat, sőt halivadékot is. Lassan 
mászik, de jól röpül. Nagyobb, mély vizekben gyakori. 

II. tábla 


1. Tavi molnárpoloska (Gerris lacustrís). 8-10 mm; tévesen vízi- 
póknak is hívják. Ezt a fajt látjuk leginkább a víz tetején futkosni. 
Előháta fekete. Lábfején a karom oldalt ered, ezért is tud olyan 
biztosan szaladni, ugrani a víz színén. Elülső lábai rövidebbek, 
azokkal ragadja meg áldozatát, apró vízi rovarokat. A szárazföl- 
dön igen ügyetlen. Hasoldalát, - mint a táblán látható többi két- 
éltű poloskának is -, finom, világos, bársonyszerű szőrzet borítja, 
amely vízhatlanná teszi. Ahogy a tó vagy más állóvíz partjához 
érünk, a molnárpoloskák nyomban a nyílt vízre menekülnek. Ha 
néhány percig türelmesen és mozdulatlanul várakozunk, hamaro- 
san visszamerészkednek, s jól megfigyelhetők. Ha a molnárpolos- 
kát megfogjuk, és a tó túlsó partjára visszük, most nem a nyílt 
vízre, hanem a szárazföldre menekül előlünk, mert nem az adott 
terep, hanem a nap állása szerint tájékozódik. 


2-3. Vízicsuszka (Velia currens). 6-7 mm; a víztaposó poloskák 
családjába tartozik. Lábai csaknem egyforma hosszúak, karcsúak, 
a karmok a lábfej végén vannak. Szárnyas (2) és szárnyatlan (3) 
kifejlett alakja ismert, mindkettőt bemutatjuk. Ragadozó; tiszta 
vizű patakok vagy folyók partja mentén él, vízinövényeken, a vízen 
vagy a parti növényzeten tartózkodik. Ennek a fajnak három ro- 
kona él Magyarországon, amelyek egymáshoz nagyon hasonlóak. 
A vízicsuszkát Ausztriából, Jugoszláviából ismerjük, valószínűleg 
nálunk is honos, csak még nem találták meg példányát. 


4. Vízmérő poloska (Hydrometra stagnorum). 9-13 mm; apró, na- 
gyon karcsú poloska. Elég nehéz megtalálni, de ha egy patak csen- 
des szakaszán ráakadunk, gyönyörűség elnézni, amint hosszú pál- 
cikalábait emelgetve, lassan mászkál a víz színén. Nem gyakori, 
de sokfelé él. Magam is gyűjtöttem alföldi (erdőszéli) árokból is 
meg hegyvidéki patak köveiről is. 


III. tábla 


1. Törpepoloska (Loricula pselaphiformis). 2-2,5 mm; Magyar- 
országon csak kevés törpepoloskafaj él. Erős ivari kétalakúságot 
mutatnak mind, a hímek teljes szárnyúak, és a tábla 4. számú fajá- 
hoz hasonlóak. A nőstények rövid, sőt csökevényes szárnyúak is 
lehetnek, körte vagy palack alakú testük lapított. Fakorhadékban, 
moha, zuzmó alatt élnek, ragadozók. 


2. Ágyi poloska, palacka, csimasz (Cimex lectularius) . 4,5-6,5 mm; 
ez a hírhedt , poloska". Mint az ember parazitája, sajnos még ma- 
napság is gyakorta kellemetlenkedik. Baromfiólban is előfordul, 
de elsősorban az emberi lakásokban (főleg városokban) él. Nappal 
meghúzódik a padlórepedésekben, képek alatt, öreg bútorok ré- 
seiben, sőt a villanykapcsolóban is; éjjel jár vért szívni. Vérszívás 
közben kibocsátott nyála miatt a szívás helyén nagy hólyagok 
keletkeznek, sőt az érzékenyebb ember bőre begyulladhat tőle. 
A képen éhes nőstényt látunk, potroha most lapos, viszonylag 
világos. Ha teleszívja magát, alaposan megduzzad, színe sötétre 
vált át. A hím kisebb, potroha részaránytalan, éppúgy, mint a kö- 
vetkező fajé is. Rovarirtó szerekkel és a búvóhelyek alapos felkuta- 
tásával, megszüntetésével kell védekezni ellene. A középkorban 
porrá tört testének gyógyerőt tulajdonítottak. 


3. Fecskepoloska (Oeciacus hirundinis). 3-4 mm. Képünkön a hím 
példány látható, jele — 4. Mint az előző fajnak, ennek is csöke- 
vényes a szárnya, az előhát mögött csak pikkelynek látszik. Ez a 
másodlagos szárnyatlanság sok parazitára jellemző. Elsősorban 


a molnárfecske fészkében él. 


4. Kőrisfa-virágpoloska (Anthocoris minki). 3-3,5 mm; a virág- 
poloskák apró, lapos poloskák. Legtöbb fajuk ragadozó, de van, 
amelyik virágport szív. Ez a faj gyakran tartózkodik a levéltetvek 
gubacsában, s abból táplálkozik. 

IV. tábla 


1. Lucernapoloska (Adelphocoris lineolatus). 6-8,5 mm. A most 
következő két táblán mezei poloskákat találunk. A köznyelvben 
gyakran hívják mezei poloskáknak a címerespoloskákat is. De ezek- 
nek nincs pontszemük, s a hártyájukon az ívelten futó erek két 
sejtet zárnak körül. A lucernapoloska a pajzsocskáján lévő két 
barna sávról könnyen felismerhető. Peteként telel át, kifejlett pél- 
dányai május végétől rajzanak. Júliustól augusztusig esténként az 
erősebb fényű lámpára is gyakorta repül. Ez és a következő faj 
a lucernaföldeken elszaporodva kártevőként léphet fel. 


2. Pázsitpoloska (Exolygus rugulipennis). 4,5-5,5 mm; az egyik 
leggyakoribb fajunk. Színe változó, a sárgásbarnától a vörösesen 
át feketésbarnáig változhat, ezzel együtt a pajzsocska sötét foltjai 
is egyre kiterjedtebbek, sötét példányokon majdnem az egész paj- 
zsocskát betölthetik. Kifejletten telel át, így imágóival márciustól 
novemberig találkozhatunk, sőt avarból, fakéreg alól, egyéb át- 
telelőhelyeiről télen is előkerülhet. Az előző fajtól eltérően inkább 
nappal repül, így lámpafényben nemigen láthatjuk. A lucernaföl- 
deken mindkét faj legfontosabb ellenségei a folvajpoloskák (1. VII. 


tábla). 


3. Vöröses mezeipoloska (Deraeocoris ruber). 7-7,5 mm. Feltűnő, 
fényes, mélyen pontozott poloska. Számos színváltozata van, még 
egyszínű koromfekete is lehet. Lombos erdőkben él, nem ritka. 


4. Nyárfapoloska (Phytocoris populi). 6-7,5 mm. Fák kérgén élő, 
annak mintázatába teljesen beleolvadó, hosszú lábú, hosszú csápú 
poloska. Ragadozó, fatetvekkel, levélbolhákkal táplálkozik. 


5. Zebra-mezeipoloska (Calocoris guadriguttatus, régebbi neve 


ochromelas). 7-8 mm. Főként tölgyön él, növényi és állati táplálé- 
kot egyaránt fogyaszt. 

V. tábla 


1. Tüskéslábú mezeipoloska (Stenodema calcaratum). 6,5-8 mm. 
Ezen a táblán is mezei poloskákat látunk, a legszebbekből, a legér- 
dekesebbekből néhányat. Ez a faj karcsú testével, tüskés lábával 
tűnik ki. A frissen kelt imágók sárgák, lassan barnulnak, áttelelve 
már sötétbarnák, majd megzöldülnek. 


2. Réti ugrópoloska (Halticus apterus). 2-3,3 mm. Az apterus (szár- 
nyatlan) nevét azért kapta, mert a hártyája rendszerint visszafejlő- 
dött. Ha repülni nem, hát ugrani jól tud. Főleg homokos talajú 
helyeken él, lóherén, tövises iglicén (Ononis spinosa). 


3. Bárányparéj-poloska (Solenoxyphus fuscovenosus). 3,4-3,7 mm. 
Ezzel az aprócska poloskával nem könnyű találkozni. El kell érte 
zarándokolni szikeseinkre, ahol a vaksziken a bárányparéj (Cam- 
phorosma annua) tenyészik, mert csak ezen a növényen találjuk. 
De még itt sem könnyen, mert előhátának bordó színe pontosan 
olyan árnyalatú, mint a bárányparéj szára, szárnya meg olyan zöld, 
mint annak levele - jól beleolvad környezetébe. (A képen gyűjte- 


ményből való, barnult színű állat látható.) Tőlünk nyugatra nem 
él, kelet felé Turkesztánig terjedt el. 


4. Vörössávos mezeipoloska (Cyllocoris histrionicus). 5,5-8 mm; 
tarka, szép mintázatú kis poloska. Tölgyfán él, de nemcsak annak 
nedveit szívja, ha teheti, apróbb rovarokat, atkákat is megszúr. 
Petéje telel át, imágóit nyár közepén találjuk. 


5. Ezüstcsíkos — mezeipoloska  (Systellonotus  triguttatus).  3,3- 
47 mm; külseje is, életmódja is különös. A képen a hímet látjuk. 
A nőstény egészen más: rövid szárnyú alakja hangyára emlékeztet. 
Talajon él, és bizony be-bemerészkedik a hangyabolyba is. Ez a je- 
lenség korántsem egyedülálló, sok rovarrendben találkozunk ún. 
, hangyavendégekkel", , hangyautánzókkal". 

VI. tábla 


1. Vöröslábú tolvajpoloska (Prostemma guttula). 7,5-10 mm. A 
tábla első négy ábráján tolvajpoloskákat látunk. Ragadozók, a ki- 
sebb, lágytestű ízeltlábúak testnedveit szívják. Zsákmányukat 
a talajon vagy növényzeten mászkálva keresik meg. Vannak fajaik, 
melyeket nehéz felismerni, máskor már az élőhely is árulkodik 
arról, hogy melyik fajt látjuk. Ez a faj testének fekete-piros szí- 
néről és combjainak pirosáról ismerhető fel. Szipókája görbe, erős, 
erre nyársalja fel zsákmányát, és úgy szívja ki. Talajon él, kifej- 
letten telel át. 


2. Nagy tolvajpoloska (Himacerus apterus). 9-10 mm; többnyire 
rövid szárnyú. Domb- és hegyvidékeinken, hűvös, nedvesebb er- 
dőkben, ligetekben az aljnövényzeten találhatjuk. Petéje telel át. 
Igen hasznos lehet az erdőkben. 


3. Csalán-tolvajpoloska (Aptus myrmecoides) lárvája. 7,5-8 mm. 
Ennek a poloskának kivételesen a lárváját mutatjuk be, két okból 
is. Egyrészt a lárva alapján sokkal könnyebb megismerni, hiszen 
ilyen, a hangyákat utánzó lárvája csak ennek a tolvajpoloskának 
van. Másrészt ez jó példája a hangyautánzásnak, ami nemcsak 
számos rovarrendben, hanem még a pókoknál is előfordul (lásd: 
Pókok, skorpiók XXVII. tábla 4. rajzán). Fajunk erdei állat, tisz- 
tásokon, erdőszéleken az aljnövényzeten él. Ha ilyen lárvát talá- 
lunk, otthon, levéltetves ágakon kinevelhetjük az imágót is. 


4. Mezei tolvajpoloska (Nabis pseudoferus). 7-9,5 mm. Ez és egy- 
két hozzá nagyon hasonló faj az V. táblán bemutatott két lucerna- 
fogyasztó poloska legfőbb ellenségei közé tartozik. Réteken, me- 
zőkön, parkokban is gyakoriak. 


5. Fogólábú poloska (Phymata crassipes). 7-9 mm. Elülső lábai 
bicskaszerűen behajlítható fogólábak. Száraz, napos lejtőkön gya- 
kori, mozdulatlanul lesi áldozatát. 

VII. tábla 


4ze 


1. Szúnyogképű rablópoloska (Empicoris culiciformis). 4,5-5 mm. 
Ezen a táblán rablópoloskákat látunk. Ragadozók, szipókájuk a 
tolvajpoloskáéhoz hasonló, csak még erősebb. Zsákmányukat les- 
ből támadják meg, többnyire előrenyújtott szipókájukra nyársal- 
ják fel. Ez a faj az imádkozó sáskáéhoz hasonló elülső fogólábával 
ragadja meg áldozatát. Karcsú teste emlékeztet a vízi botpoloska, 
a vízmérő poloska, a szúnyogpoloska testére, de azoktól igencsak 
távoli rokonságban van. Ezt a jelenséget, amikor a törzsfejlődés 
során különböző utakon egymáshoz hasonló alakok jönnek létre, 
konvergens fejlődésnek hívják. Fajunk nem gyakori. Gyűjtötték 
már öreg fákon, csűrökben, madárfészekben, sőt nedves szobában 
is példányait. 


2. Foltos rablópoloska (Pirates hybridus). 12-13 mm, zömök, erős 
testű ragadozó. Csápja viszonylag rövid. Rejtve él, kövek alatt, 
öreg, korhadó fák elváló kérge alatti repedésekben. Főként hegy- 
-s dombvidékeinken fordul elő. 


3. Szemetes zugpoloska (Reduvius personatus). 16-18 mm. Koz- 
mopolita, azaz világszerte elterjedt, de csak a mérsékelt égöveken. 
Magyarországon gyakoribb emberi hajlékokban, mint a termé- 
szetben. Házak, pajták csendes, nem bolygatott zugaiban, árnyék- 
székekben, elhagyott épületekben él. Lárvájáról hosszú szőrök 
erednek, s mivel porral, piszokkal borítja be testét, környezetével 
egybeolvad. Bár emberi lakásokban él, az embert nem támadja 
meg. 


4. Gyilkospoloska (Rhinocoris iracundus iracundus). 12-18 mm. 
Latin nevében azért szerepel kétszer az iracundus szó, mert ennek 
a fajnak két alfaját ismerjük, s ez a törzsalak. Fején a pontszemek 
közti folt sárgásfehér. A másik - Dalmáciában élő - alfajnak 
(iracundus rubricus) ez a foltja élénkpiros. 

VIII. tábla 


1. Tarajos csipkéspoloska (Derephysia cristata). 2,3-3 mm. A táb- 
lán csipkéspoloskákat látunk. Nevüket elülső szárnyuk csipke- 
szerű mintázatáról kapták. Sajnos, ezek szépségében szabad szem- 
mel nemigen gyönyörködhetünk, de már gyengébb nagyítóval is jól 
látható a nagyobb fajok csipkézete. Ezt a fajt homokos területeken, 
üröm (Artemisia fajok) tövén találhatjuk meg, ahol más csipkés- 
és szúnyogpoloskákkal együtt lassan mászkálva éldegél. Napos 
időben a szárnyán megcsillanó napfény hívja fel rá a figyelmet. 
Találták már hangyafészekben is (hangyavendég). 


2. Recés körtepoloska (Stephanitis pyri). 2,8-3,3 mm. Körtefán, 
ribiszkén elszaporodva szívogatásával károkat okozhat. Mivel a 
szívás helyén a levél sárgulni kezd, ha sok a szívásnyom, az egész 
levél elsárgul és lehull. A poloska a telet a talajban tölti, már kifej- 
lett állapotban. Tavasszal mászik fel a fák törzsére; a lombkoro- 
nában okozott kártétele először a törzs közelében jelentkezik. 
Évente több, nehezen elkülöníthető nemzedéke fejlődhet. 


3. Kígyószisz-csipkéspoloska (Dictyla echii). 2,5-3,5 mm. Az egyik 
legközönségesebb csipkéspoloskánk Az érdeslevelűek, például a 
kígyószisz (1. Vadvirágok 2. 52. o.). hajtásán, virágzatában akad- 
hatunk rá vagy még fekete lárvájára, néha olyan tömegben, ahogy 
csak a levéltetvek szoktak megjelenni. 


4-5. Bunkóscsápú csipkéspoloska (Copium teucrii) és gubacsa. 
2,5-3,5 mm. Különös életmódú poloska, de külseje sem minden- 
napi. Hatalmas csápját meglepő fürgén mozgatja mászás közben. 
Gamandor- (Teucrium) fajokon él, (1. Vad- virágok 2. 30. o.). Az 
áttelelt imágók a tavaszt a gamandortövek közt a talajon, növény- 
törmeléken töltik. Amikor a növénykék bimbói megjelennek, a 
nőstény ezekbe tojja a petéjét, s a bimbóból nem virág, hanem gu- 
bacs fejlődik. Mire a növény elvirágzik, (néhány hét), az elszáradt 
gubacsból kimászik az imágó. 

1. Kövipoloska (Leptopus marmoratus). 3,5-4,5 mm. Sajnos ezzel 
a csodálatosan szép, tüskézett lábú poloskával Magyarországon 
már nemigen találkozhatunk. Régen sem volt gyakori. Patakok 
mentén, nedves helyeken, kövek alatt élt, ragadozó életmódot foly- 
tatott. Több kutató véleménye szerint a patakok vizének szennye- 
ződése miatt hazánkból valószínűleg végleg eltűnt. 


2. Fekete partipoloska (Saldula opacula). 3-4,5 mm. A partipo- 
loskák tavak, patakok, folyók partján, esetleg tocsogós réteken 
élnek, vízen, földön és levegőben egyaránt könnyen mozognak. 
Nehéz őket megfogni, mert közeledtünkre eliszkolnak, vagy rövid 
repüléssel tűnnek el. Ragadozók, apró ízeltlábúakat fogyasztanak. 


3. Tarka kéregpoloska (Aradus versicolor). 5-6,5 mm. A kéreg- 
poloskák a környezethez való alkalmazkodás csodálatos példái! 
Általában elhalt fák elváló kérge alatt élnek, s lapos, néhány eset- 
ben papírvékony testük jól elfér a szűk hasadékokban. Igen ám, 
de a szűk helyen nehéz hozzáférni a táplálékhoz, a korhadó 
fákban tenyésző taplógombák fonalaihoz. Jól jönne a hosszú szi- 
póka, de az még nehezen hordozható a kicsi férőhelyen. Ezért szí- 
vósörtéik vannak, amelyek felcsavarodva, feltekert locsolócsőhöz 
hasonlóan helyezkednek el a fejben, így nincsenek útban a hely- 
változtatáskor. Bezzeg ha kieresztik szivógatójukat, az a testhossz 
ötszörösét is meghaladhatja! Ez a faj főleg tölgyön található. 


4. Kis kéregpoloska (Aradus cinnamomeus). 2,4-5 mm. Az egyet- 
len kivétel a kéregpoloskák közt: nem a gombafonalakat szívo- 
gatja, hanem a tűlevelű fák nedveit. Néha - telepített fenyvesek- 
ben - károkat is okozhat. Két év alatt fejlődik, az első telet negye- 
dik lárvaállapotban, a másodikat kifejletten vészeli át, majd tavas- 
szal párzik. Az ábrán keskeny szárnyú hím látható. Karácsony- 
kor a fenyőfán is megtalálható, ha az újabban divatos, hosszú tűjű 
feketefenyőt díszítjük. 

X. tábla 


1. Törékeny szúnyogpoloska (Gampsocoris culicinus). 4,4-8 mm. 
Ismét találkozunk a 17. oldalon leírt konvergencia jelenségével. 
Nézzük csak a III. táblán a vízmérő poloskát vagy a VIII. táblán 
a szúnyogképű rablópoloskát. Azok is szúnyogszerű poloskák, de 
ennek csak távoli rokonai. A törékeny szúnyogpoloska és a követ- 
kező fajok testük felépítése miatt kapták a szúnyogpoloska nevet. 
Lassú mozgású állatok, növényevők. Fajunk erdőszéleken, tisz- 
tásokon él. 


2. Réti szúnyogpoloska (Berytinus geniculatus). 4,8-5,5 mm; ki- 
sebb termetű faj. Homokos területeken él, lucernán. Rokon fajai- 
val könnyen találkozhatunk üröm, tövises iglice alatt. Kedves lát- 
vány, ahogy karcsú végtagjaikkal lassan, esetlenül másznak. 


3. Nagy szúnyogpoloska (Neides tipularius). 9-I1 mm; legnagyobb 
termetű, leggyakoribb szúnyogpoloskánk. Csápja olyan hosszú, 
mint a teste. Száraz, növényzettel dúsan benőtt helyeken a növé- 
nyeken vagy a talajon találhatjuk. 


4. Répapoloska (Piesma guadratum). 2,5-3,5 mm. Ha ezt a polos- 
kát összehasonlítjuk a IX. táblán látható csipkéspoloskákkal, sok 
hasonlóságot láthatunk. A múlt században a tudomány is egy csa- 
ládba sorolta őket; ma már tudjuk, hogy távoli rokonok csak, és 
hasonlóságuk ugyanúgy a konvergens fejlődés eredménye, mint 
a szúnyogszerű alkat, fogóláb, melyekkel már találkoztunk. Ez a 
faj a cukorrépa kártevője. A kárt elsősorban nem azzal okozza, 
hogy a növény nedvét szívogatja, még akkor sem, ha tömegesen 
fordul elő, hanem hogy vírusbetegségeket terjeszt szúrásával, és 
hogy levéltorzulás keletkezik a szúrás helyén. Áttelelő példányai 
libatopféléken élnek, majd átvándorolnak a cukorrépára. A párok 
egymásra találását itt a félfedő és a potroh egymáshoz dörzsölé- 
sével adott hang segíti elő. Petéikből nyár közepére fejlődik ki az 
áttelelő nemzedék, mely átvándorol a libatopfélékre. 

XI. tábla 


1. Kakukkfű-bodobács (Nysius thymi). 4,5-5,5 mm. A tábla többi 
fajával a bodobácsok családjába tartozik. Ritka köztük a nagy 
testű faj, soknak az életmódja rejtett. Kövek alatt, talajban, 
növények tőlevélrózsájában, virágzatban megbújva akadhatunk 
rájuk. Ha viszont felfedeztük rejtekhelyüket, sokszor meglepően 
fürgén szaladnak egy újabb védett helyre. Amint a neve is mutatja, 
ez a faj is többnyire kakukkfű vagy üröm alatt található, szárazabb 
helyeken. 

2. Közönséges rétibodobács (Cymus claviculus). 5-6 mm. Az előző 
fajhoz hasonló, de előhátán nincs sötét harántrovátka, annak pedig 
minden légzőnyílása a potroh hátoldalán van. Ez nedvesebb helye- 
ken fordul elő, szittyón él. Kifejletten telel át. 


3. Nádi bodobács (Ischnodemus sabuleti). 4-6 mm. Megnyúlt, la- 
pos testű bodobács, rövid szárnyú és teljes szárnyú alakja is is- 
mert. Hazánkban nedvesebb területeken a harmatkásán (Gly- 
ceria sp.) él, tengerparti homokon más növényen. Petéit hárma- 
sával-négyesével a tápnövény szárába süllyeszti, ott kelnek ki lárvái. 


4. Zsályabodobács (Platyplax salviae). 5-6 mm. Ennek a rovarnak 
a neve árulkodik tápnövényéről. Gyakran találni mezei zsálya 
(Salvia pratensis), (1. Vadvirágok 1. 36. o.) tőlevélrózsája alatt 
vagy virágzáskor a virágfürtön. Kertekben is előfordul. (Megje- 
gyezzük, hogy az egy állat nevében szereplő növénynév nem fel- 
tétlenül utal a tápnövényre! Adhatták azt a nevet más okból vagy 
tévedésből is!) 


5. Közönséges  díszesbodobács (Rhyparochromus vulgaris). 7- 
8 mm. Ezt a fajt vagy közeli rokonait gyakran láthatjuk ősszel ker- 
tes házakban, amikor behúzódnak telelni. A természetben kövek 
vagy fakéreg alatt telel át, néha harmincas-negyvenes csapatokban. 
Nyári réteken találjuk talajon vagy meleg időben a növényzeten. 

XII. tábla 


A táblán négy faj látható, melyek egymáshoz többé-kevésbé 
hasonlóak. Pedig itt három poloskacsalád képviselőit vonultatjuk 
fel. Nézzük csak, mi a különbség köztük. A 3. fajnak nincs pont- 
szeme, a többinek van. Az 1. és 2. faj hártyáján öt ér van, a 4. fajén 
sok az ér. Persze más különbségek is vannak, de a fentiek alapján 
a családok jól elkülöníthetők. 


1. Lovagbodobács (Lygaeus eguestris). 11-12 mm. Ez és a követ- 
kező faj a bodobácsok (Lygaeidae) népes családjába tartozik. 
A család egyik legszebb faja, a szárnyán lévő piszkosfehér és a fején 


baze 


lévő vörös foltokról ismerhető meg. Kifejletten telel át. 

2. Virágbodobács (Lygaeus saxatilis). 10-II mm. Az előzőnek kö- 
zeli rokona, de a fedő szegélye fekete, és hártyáján nincs fehér folt. 
Imágói gyakran , napoznak" fészkes és ernyős virágzatú növé- 
nyeken. 


3. Verőköltő bodobács (Pyrrhocoris apterus). 10-12 mm. A verő- 
költő poloskák családjába tartozik. A hazai fajok többnyire rövid 
szárnyúak. Ezt a fajt bizonyára mindenki ismeri, de suszterbogár 
néven. Egyéb népi nevei: szabóbogár, botbonák, verőköltő, boda, 
tűzi poloska, katóféreg, napféreg, büdös Panna, papbogár, katona- 
bogár. Hársnak, mályvának a magját szívja, ezen könnyen tart- 
hatjuk otthon is, ha vizet is adunk neki. (Vízzel teli és vattával be- 
dugaszolt kicsi fiolát tegyünk be a tenyészedénybe.) Igénytelensége 
miatt jó laboratóriumi állatnak is. A párzó példányok potroh- 
végükkel órákra összekapcsolódva mászkálnak. A lárvák vedlés 
után fehérek, csak lassan pirosodnak ki. 


4. Piros karimáspoloska (Corizus hyoscyami). 10-12 mm. Az üveg- 
szárnyú poloskák családjának egyetlen piros-fekete színű faja. 
Petéje is vörös, lárvái szürkék, szőrösek. Száraz, napos helyeken él, 
a fészkesvirágzatúakat szívogatja. 

XIII. tábla 


VARRTA 


1-2. Gyűrűscsápú karimáspoloska (Dicranocephalus agilis). 12- 
14 mm. Nevét csápjának fekete-sárga mintázatáról kapta, de 
ugyanilyen a lába is, sőt potrohának szegélye is fekete-sárga fol- 
toktól tarkáilik. Ha repül - mert jól és gyorsan repül -, széttárt 
szárnyai alól előtűnik potrohának vörös foltja. Kutyatejen (Eu- 
phorbia) szívogat, petéit is arra rakja. Leggyakrabban a tápnövény 
alatt, a talajon találhatjuk. 


3. Közönséges karimáspoloska (Coreus marginatus). 10-13 mm. 
Az egyik legközönségesebb karimáspoloskánk. Gyomos útszegé- 
lyen, kertekben, réteken mindenfelé megtalálható, nagy teste fel- 
tűnő is. Kedvelt tápnövénye a lósóska (Rumex), ezen néha tucat- 
jával fordul elő lárvája és imágója is. A fején előreálló kis szarvacs- 
káról a lárva is biztosan felismerhető. 


4. Szőrös karimáspoloska (Alydus calcaratus). 10-12 mm. Néhány 
rokon faja van, melyektől szabad szemmel nehéz elkülöníteni. 
Karcsú testükről, különleges lábalakjukról könnyű megismerni 
ezeket az állatokat. Ennek lárvái hangyautánzók, s a fekete fa- 
hangya (Lasius niger) bolyaiban többször meg is találták. Nem 
tudjuk még azonban, hogy a lárvák a hangyák lárváit vagy a han- 
gyák által a bolyba hurcolt magokat szívogatják-e. Kifejlett korá- 
ban jó repülő. 


5. Vitorlás karimáspoloska (Syromastes rhombeus). 9-II mm. Jel- 
legzetes formájáról, rombusz alakú potroháról azonnal felismer- 
hető. Egyes példányoknak még szélesebb a potrohuk, mint az áb- 
rán! Feje rövid, a csápok közt mintha hegyes volna, előreáll. 
Csápja hosszú, színe a vége felé sötétedik. Hátoldala enyhén ho- 
morú, hasoldala erősen domború. Száraz, meleg helyeken él, ha- 
zánkban mindenfelé gyakori. Lárváit nyár végén láthatjuk; kifej- 
letten telel át. 

XIV. tábla 


1. Laposcsápú karimáspoloska (Spathocera lobata). 5-6 mm. Hát- 
oldala lapos, hasoldala domború. Feje rövid, oldalt, a csápok 
mellett egy-egy kis előreálló fogacska van. Előhátán két hosszanti 
taraj és két hátraálló kis nyúlvány van. A 3. csápíz vége ellapulva 
kiszélesedik. Különös, jellegzetes formájú poloskánk. Elterjedési 
területe kicsi, Európában tőlünk keletre már nem található meg. 
Napos, meleg vidékeken, homokos talajon él. 


2. Boróka-karimáspoloska (Gonocerus juniperi). 11-14 mm. Boró- 
kán tanyázik, színe a borókáéhoz hasonló zöld vagy sárgászöld, 
de ha elpusztul, hamar kisárgul, sárgásbarna lesz. Csápja vöröses, 
a vége fekete. Csak olyan borókabokron találhatjuk meg, amely 
terem, ugyanis a bogyótobozt szívogatja. Kifejletten telel át, a ta- 
lajszintben. Borókásainkban közönséges rovar. 


3. Kurtaszárnyú karimáspoloska (Myrmus miriformis). 6-10 mm. 
A hím karcsúbb, a nőstény potroha valamelyest kiszélesedik. Teste 
zöld vagy zöldessárga, halála után kisárgul. Mivel gyakoriak a 
rövid szárnyú példányok, melyek csonka félfedője csak a 3. potroh- 
szelvényig ér, gyakran előtűnik potrohának jellegzetes rajzolata: 
a középen futó fekete csík, amelyet kétoldalt piros sáv határol. 
A teljes szárnyú példányok (többnyire hímek) félfedője eléri a pot- 
roh végét. Füves réteken, kaszálókon nagyon gyakori; itt találjuk 
hasonlóan karcsú, de szőrös lárváit is. Petéit fűcsomókba rakja, 
a peték telelnek át. A hímekjóval kisebbek, mint a nőstények. 


4. Közönséges üvegszárnyú-poloska (Rhopalus parumpunctatus). 
6,5-7,6 mm. Az egyik legközönségesebb poloskafajunk. Sok táp- 
növénye van, és gyakran vándorol a talajon egyikről a másikra. 
Csak a nőstények telelnek át, többnyire még ősszel megterméke- 
nyített állapotban. 

1. Bödepoloska (Coptosoma scutellatum). 3,5-5 mm. Nevét a ka- 
ticabogarakra (bödék) emlékeztető alakjáról kapta. Csakhogy 
ennek a gömböc testű poloskának a hátát nem a szárnyfedők 
borítják be, hanem a nagyra nőtt pajzsocskája. Ha nyáron réten, 
legelőn járunk, a tövises iglice (Ononis spinosa) hajtásán tömege- 
sen találhatjuk ezt a kis fényes, gyöngyszemhez hasonló poloskát. 
Ritkán más pillangós virágú növényen is előfordul. Kifejletten 
telel át, apró sárga petéit kis csoportokban a tápnövény levelének 
fonákjára rakja. Ha megzavarjuk, a földre ejti magát, és sokáig 
mozdulatlan marad. 


2. Hatfoltos földipoloska (Tritomegas sexmaculatus). 6,2-7,5 mm. 
Fekete színe gyakran fémes kék vagy zöld árnyalatú. Félfedőjén 
fehér foltok vannak, előhátának szegélye végig fehér. A földipolos- 
kák családjába tartozik. Nevüket onnan kapták, hogy általában 
a talajon tartózkodnak, sőt gyakran be is ássák magukat. Elülső 
lábszáruk a vége felé megvastagszik, erős tüskék vannak rajta. 
Ez faj az ajakosvirágúak közé tartozó peszterce (Ballota nigra) 
nedveit szívogatja, rendszerint alatta találhatjuk. 


3. Rücskös pajzsospoloska (Phymodera galgulina). 5-7 mm. Na- 
gyon domború hátú kis poloska. Feje felülről négyzet alakúnak 
látszik. Színe változékony, a sárgásszürkétől a rozsdabarnán át a 
szürkésfeketéig sokféle lehet. Hátoldalát jórészt - de nem telje- 
sen, mint a bödepoloskáknál - beborítja a pajzsocska. Innen 
származik családnevük is: pajzsospoloskák. Homokos területeken 
él, a homokon nem könnyű észrevenni. 


4. Mórpoloska (Eurygaster maura). 8-1] mm. Két hozzá hasonló 
fajjal együtt nagy károkat okoznak Dél-Európa gabonatábláin. 
Nálunk is kártevő, de pusztítása nem jelentős. Szúrása nyomán 
a gabona a növekedésben elmarad, a kalászok torzak, csonkák 
lesznek, a megszúrt mag tápértéke csökken. Közönséges. 

XVI. tábla 


1. Tarka  pajzsospoloska (Odontotarsus purpureolineatus).  9- 
11 mm; háta domború. Pajzsa beborítja az egész potrohot. Sárga 
alapon vörösesbarna mintázatú példányai különösen szépek. Lár- 
vái úgyszólván mindig, imágói többnyire a vérfű (Sanguisorba 
officinalis) alatt találhatók, a növényre is felmásznak. 


2. Közönséges laposfejű-poloska (Sciocoris cursitans). 4-6 mm. 
Az előző fajtól eltérően ennek pajzsa már nem borítja be a potroh 
nagy részét. Mivel ennek és a következő poloskáknak pajzsa gyak- 
ran címer alakú, címerespoloskáknak hívjuk őket (de hívják mezei- 
poloskáknak is). Latin nevük (Pentatomidae) ötízű csápjukra utal. 
Ők zárják a poloskák sorát. Ez a mi különösen lapos fajunk a ho- 


mokos területek lakója. 


3. Szipolypoloska (Aelia acuminata). 8-9 mm. Alakja és mintája 
jellegzetes. Van egy hozzá nagyon hasonló rokon faj, amelytől úgy 
lehet legkönnyebben megkülönböztetni, hogy ennek a szipoly- 
poloskának két, amannak csak egy kis fekete pötty van a középső 
és hátulsó combján. Mindkettő fűféléken és gabonaféléken él, 
tömegesen elszaporodva súlyos károkat okozhatnak. 


4-5. Paréjpoloska (Eurydema oleraceum). 6-7 mm. Ennek a szép 
tarka fajnak sok színváltozata van (még nagy zeneszerzőnk, Bar- 
tók Béla rovargyűjteményében is három akad). Rokon fajaival 
együtt a keresztesvirágúak nedveit szívogatják, így kártevőként is 
felléphetnek például a káposztán. Jellemző rájuk, hogy színük az 
egyedfejlődés során változik. A világos foltok eleinte sárgák, majd 
lassan sötétednek, végül vörösek lesznek. Ennek a fajnak hasol- 
dala sárga, de áttelelés után feketére változik. Petéit - rendszerint 
tizenkettőt egyszerre - két párhuzamos sorba rakja. Évente két 
nemzedéke is fejlődhet. Az egyik leggyakoribb rokon fajnak 
(Eurydema ornatum) évente rendszerint csak egy nemzedéke fej- 
lődik. Ősszel különböző növényeken napozik. 

XVII tábla 


1. Csíkos pajzsospoloska (Graphosoma lineatum). 8-12 mm. Fel- 
tűnő vörös-fekete csíkozatáról azonnal felismerhető. A potroh 
szegélye és hasoldala is piros-fekete mintás. Ernyős virágzatú 
növényeken, például murkon él, gyakran találjuk magán a virág- 
zaton. Nyár elején lerakott petéiből augusztusra fejlődnek ki az 
imágók. Mindenfelé elterjedt gyakori fajunk. 


2. Bencepoloska (Raphigaster nebulosa). 14-16 mm. Ezt a kelle- 
metlen szagú, nagy testű poloskát valószínűleg mindenki ismeri, 
mivel ősszel nagy előszeretettel húzódik be a lakásokba is, hogy 
ott átteleljen. Hasoldalán a 2. potrohszelvényről hosszú tövis 
nyúlik előre. 


3. Vöröslábú címerespoloska (Pentatoma rufipes). 13-15 mm. Elő- 
háta elöl szárnyszerűen kiszélesedik, hegyes. Barnássárga, fekete 
foltokkal, a pajzsocska hegye narancssárga. Hosszú lábai sárgás- 
vörösek. Elsősorban lombos fákon él, növényi nedveket és apróbb 
testű rovarok testnedveit egyaránt fogyasztja, vagyis vegyes táp- 
lálkozású faj. Sokfelé gyakori. 


4. Bogyómászó poloska (Dolycoris baccarum). 10-12 mm. Igen 
gyakori, gyümölcsöseinkben kártevő is lehet. Teste szürkéssárga, 
de gyakran vöröses vagy lila árnyalatú. Elsősorban ez a faj okozza 
a málna, a ribiszke rossz ízét, kellemetlen szagát. Bűzmirigyeinek 
(védekezéskor kibocsátott) váladéka a gyümölcs viaszbevonatá- 
ban oldódva sokáig bűzlik. 


5. Zöld bogyómászó poloska (Palomena prasina). 12-14 mm. Hát- 
oldala zöld, ősszel azonban gyakoriak a vörösesbarna példányok. 
Kifejlett állapotban telel át, az áttelelt példányok valamennyien 
zöldek. Fák, ernyős virágzatú növények nedveit szívja. Elterjedt 
fajunk. 

Jő 
/ XVIII. tábla 


ra 


1. Közönséges gyümölcspoloska (Carpocoris pudicus). 10-13 mm. 
Viszonylag nagy, széles, tojásdad poloska. Előháta széles, oldalsó- 
elülső sarkai tompák. Egyes rokon fajoknál ez hegyes lehet, és 
sokkal jobban kiáll. Alapszíne sárgásbarna, de lehet barna, sőt 
vörös is. Száraz, meleg helyeken él, fűféléket szívogat. Imágói 
szívesen napoznak ernyős- vagy fészkesvirágzatúak virágján. 


2. Acélkék poloska (Zicrona coerulea). 5-8 mm. Viszonylag kicsiny 
állat, de fémes ragyogása annál feltűnőbbé teszi. Savanyú talajú 
réteken, mohosokban, ritkábban mocsaras területeken található, 
a füzike (Epilobium angustifolium) nedvét szívja, de ha teheti, 
hernyókat vagy bogarakat is megtámad. Észak-Európában sok- 
felé, délen - és nálunk is - inkább csak a hegyvidékeken él. 


3. Zöld borókapoloska (Pitedia juniperina). 10-12 mm. Mint a 
boróka-karimáspoloska, ez is borókán él, és színe elevenen nagyon 
hasonlít amazéhoz. Ősszel megbarnul. Hátoldalán elefántcsont- 
szín, néha narancssárga mintázat van. (Van egy rokon faja, amely- 
től nehéz megkülönböztetni, de az kizárólag az erdeifenyőn él.) 


4. Tüskés címerespoloska ( Picromerus bidens). 10-13 mm. Egyszer 
egy lepkész hernyókból lepkéket akart nevelni. Sok hernyót ra- 
kott egy bokorra, és leborította az egészet egy óriási tüllzsákkal. 
Legközelebb különös látvány fogadta: több tucatnyi tüskés címe- 
respoloskát talált a zsákokon, amelyek a tüllön keresztül szívták 
a szipókájukra felnyársalt hernyókat. A történet árulkodik 
poloskánk életmódjáról: lombos fákon, bokrokon tanyázik, raga- 
dozó, főleg hernyókon él. 


5. Nagy címerespoloska (Acanthosoma haemorrhoidale). 15-17 


mm. Hasán a 2. potrohszelvényről nagy tövis nyúlik hátra. Erdő- 
széleken, tisztásokon él, legszívesebben a madárberkenyén. 

KABÓCÁK 


1. Égerfa-recéskabóca (Cixius nervosus). 6,5-8,5 mm. A kabóca és 
kobolica nevet először Szabó Dániel jegyzi fel 1792-ben. A kabócák 
növényevők. Fejlődésük kifejlés, azaz a petéből kibúvó lárvák 
több vedlés után válnak egyre hasonlóbbakká az imágókhoz; 
bábállapot nincs. Kabócánk égerfán, fűzfán, kőrisfán található 
a leggyakrabban; előhátán 3 taraj van. 


2. Magyar bordásfejű-kabóca (Dictyophara pannonica). 13-14 
mm. Ez a hosszú fejű faj az Alföldön gyakori, ritkásabb erdők, 
ligetek füvén él. Rózsaszínű színváltozata is van. Elterjedésének 
nyugati határa hazánkban van. 


3. Süveges kabóca (Dictyophara europaea). 9-13 mm. Feje rövi- 
debb, mint az előző fajé, és előrefelé kúpszerűen összeszűkül. 
A süveges kabócának is van rózsaszínű változata, mely az Alföld 
homokos részein él. Mindenfelé elterjedt Európában, csak az 
északi tájakról hiányzik. 


4. Fa-pajzsoskabóca (Issus coleoptratus). 6-7 mm. Ezt a pajzsos- 
kabócát valószínűleg zömök, erős teste, erős szárnya miatt hívják 
latinul coleoptratusnak, ami magyarul szabad fordításban bogár- 
szerűt jelent. Bükk- és tölgyerdeinkben él. 


5. Tarajosfejű sarkantyúskabóca (Dicranotropis hamata). 2,7- 
35 mm. A sarkantyúskabócákra az jellemző, hogy hátulsó láb- 
száruk végén mozgatható , sarkantyú" van. Ez a mikroszkópban 
nézve falevél vagy ár formájú kitinnyúlvány. Számos fajuk van, 
általában aprócskák. A fajon belül rövid és teljes szárnyú alakok is 
előfordulnak, az előbbi gyakoribb a nőstények közt. A tarajos- 


fejű sarkantyúskabóca réteken, tisztásokon, erdőszéleken az él. 

1. Közönséges énekeskabóca (Cicadetta tibialis). 11-13 mm. 
Az énekeskabócák, a , nagy kabócák" arról kapták nevüket, hogy 
hímjeik hangosan ciripelnek. Ugrani nem tudnak. Pontszemeik a 
fejtetőn háromszög alakban helyezkednek el. Kabócánk teste 
fekete, de előháta közepén és hátulsó szegélyén, valamint a potroh- 
gyűrűk hátulsó szegélyén sárga sáv húzódik. Lárvája szárazabb 
agyagos talajokban él, lágyszárú növények gyökerét szívogatja. 
Az országban mindenfelé előfordul. Magas, rövid, finom hangot 
hallat. Pápai Páriz Ferenc (1708) hangzó cikádának, szólaló prü- 
csöknek hívja. A Calepinus-szótárban (1590) még prwtsokként 
szerepel. 


2. Óriás énekeskabóca (Tibicina haematodes). 26-38 mm. Leg- 
nagyobb testű kabócánk. Teste fekete, az előháton vörös sávok 
vannak. A potrohgyűrűk hátulsó szegélye sárgás. Hazánkban szél- 
tében-hosszában elterjedt, főként szőlőkben él. Hangja erős, 
messze hangzó, leginkább a szőlővirágzáskor hallatja. A növény- 


védő szerek használata miatt helyenként már ritka. 


3. Óriás énekeskabóca levedlett lárvabőre. Az énekeskabócák lár- 
vái a talajban fejlődnek. Elülső lábuk ásólábbá módosult, kiszé- 
lesedett, erős. A talajban 30-40 cm mélyen élnek, gyökereket szí- 
vogatnak. Kikelésük előtt másznak csak a talaj felszínére vagy fa- 
törzsre. Az óriás énekeskabóca lárvája a kökény gyökerét szívja. 
Több évig fejlődik. 


4. Mannakabóca (Tettigia orni). 23-28 mm. Teste sárga-fekete 
foltos. Az elülső szárny erei mentén barna foltok vannak, egyéb- 
ként a szárnyak átlátszóak. Gyümölcsfák (alma, körte, szilva), 
tölgy, kőris nedvein él. Ha a virágos kőris megszúrt ágából cukor- 
tartalmú nedv csorog, ezt hívják mannának. Főleg az ország déli 
területein él. Rövid hangját percenként 200-szor ismétli, és fél 
óráig is ciripel szünet nélkül. 

XXI. tábla 


1. Szarvaskabóca (Centrotus cornutus) 8-10 mm. A következő 
két fajjal együtt a púpos kabócák családjába tartozik. ,,Púpjuk" 
az előháton felmagasodó, majd hátrafelé nyúló és legtöbbször 
oldalt is szarvakat hordozó kitinnyúlvány. A lárvákon nincs púp. 
Ez a faj alacsony bokrokon, málnán, szedren él, nem ritka. Petéit 
vékonyabb ágak kérgébe, a tojócsövével vájt résbe rakja. 


2. Púpos kabóca (Gargara genistae). 5-6 mm. A másik két fajnál 
jóval kisebb, púpján nincsenek oldalsó szarvak. Mindenfelé gya- 
kori, elsősorban a rekettyét (Genista) és a seprőzanótot (Saro- 
thamnus) kedveli. 


3. Bivalykabóca (Stictocephala bisonia, régebben Ceresa bubalus- 
nak hitték). 8-10 mm. Amerikából hurcolták be Európába. Első- 
ként Horváth Géza jeles kutatónk mutatta ki 1912-ben az akkor 
Magyarországhoz tartozó Keveváráról (ma Jugoszlávia, az Al- 
Duna mentén, Temesvártól délre). Azóta Európa déli részén meg- 
telepedett, sőt Olaszországban olyan súlyos károkat okozott, hogy 
kísérleteznek Amerikában élő fürkészdarázs parazitájának áttele- 
pítésével is. Hazánkban csak az utóbbi három évtizedben mutat- 
ták ki, terjedőben van. Petéit fák vékony ágaiba rakja, s a megsér- 
tett ág sokszor torzan nő tovább. Ugyanakkor tápnövényei lágy- 
szárú növények, elsősorban a pillangósok, köztük a lucerna, a 
lóhere is. Imágóit tehát itt keressük. 


4. Laposfejű kabóca (Tettigometra obligua). 4-4,5 mm. Feje szé- 
les és lapos. Elülső szárnyain sötét és világos sávok váltakoznak, 
lábán a lábszárak élén sötétbarna szemölcsök vannak. Száraz ré- 
teken közönséges. 


5. Szélesfejű kabóca (Ulopa trivia). 3-4 mm. Feje előrefelé széle- 
sedik, az összetett szemekkel együtt szélesebb, mint az előhát. 
Lábszárai négyélűek. Az első szárnyon sötét sávok vannak. 

1. Vérpettyes kabóca (Cercopis sanguinolenta). 8-10 mm. Ez is, 
mint a tábla valamennyi faja, a tajtékos kabócák családjába tar- 
tozik. Nevüket az 5. ábrán látható tajtékról, a , kakukknyálról" 
kapták, amit a lárvák termelnek. Pontosabban szólva ez az ürü- 
lékük, amellyel bekenik testüket, illetve azt a növényi részt, ame- 
lyen tartózkodnak, majd a kilégzéskor távozó levegővel a váladé- 
kot habosra fújják fel. Egész lárvakorukat a tajtékban töltik, 
levegőt úgy vesznek, hogy potrohuk végét kidugják a tajtékból. 
A tajték védi őket a kiszáradástól és bizonyos fokig ellenségeiktől 
is. Gyakoriak hazánkban is, legalábbis a kakukknyállal és a benne 
ülő és békésen szívogató lárvával úton-útfélen találkozhatunk. 
A nyálat letörölve, esetleg több lárvára is akadhatunk. Kivétel a 
vérpettyes kabóca, melynek lárvái a föld alatt élnek, 10-15 cm 
mélyen, és a lágyszárú növények gyökereit szívogatják. Imágói 
réteken, cserjéken, alacsony fákon gyakoriak. A képen párzó 
példányok láthatók. 


2. Fűzfa-tajtékoskabóca (Lepyronia coleoptrata).  5,5-7 mm. 
Kisebb testű, zömök tajtékoskabócánk. Színe sárgától barnáig 
változhat. Nedvesebb helyeken, főleg fűzfán él. 


3. Égerfakabóca (Aphrophora alni). 8-II mm. Előháta előrenyú- 
lik, fejének hasoldala csíkos. Fűzön, égeren gyakori. Nyári alko- 
nyon érdekes látvány, amint a lassan eltűnő kakukknyálból elő- 
bukkannak a lárvabőrükből kibújó, még világos és puha imágók, 


4. Változó tajtékoskabóca (Philaenus spumarius). 5-6 mm. Köze- 
pes testű faj, a leggyakoribb tajtékoskabócánk. Számos változata 
van, az egyszínű sárgától a mintáson át az egyszínű feketéig. 


Ezeket régen külön fajokként írták le. 


5. A kakukknyál, a tajtékoskabócák lárváinak rejteke. 

XXIII. tábla 


1. Füleskabóca (Ledra aurita). 13-17 mm. Ezen és a következő 
táblán a legnagyobb hazai kabócacsalád, a mezei kabócák kép- 
viselőit látjuk. Több száz hazai fajukból csak néhányat mutatha- 
tunk be. Többnyire aprók, a fél centimétert sem igen érik el. 
A füles kabóca , hatalmas" termetével kirí ebből a sorból. Nevét 
domború előhátán oldalt álló kis füleiről kapta. Hátulsó lába eny- 
hén kiszélesedik, ellapul. Tölgy-, bükk-, nyár- és egyéb fák kérgén 
él. Lárvaként telel át, két év alatt fejlődik ki. 


2. Pompás kabóca (Evacanthus interruptus). 5-7 mm. Ez is, de 
a tábla többi faja is a még viszonylag nagy testű fajok közé tarto- 
zik. Hátoldalának élénk aranysárga-fekete mintázata jellegzetes. 
Dombvidékeinken, nedves réteken, erdőszélen, tisztásokon él. 


3. Alföldi kabóca (Hecalus glaucescens, régi nevén Parabolocratus 
arenarius). 6-10 mm. Karcsú, nagy fejű faj, feje laposan nyúlik 
előre. A hímek feje hegyesebb, a nőstényeké lekerekítettebb. Déli 
faj, hazánktól északabbra nemigen fordul elő. 


4. Juharfa-kabóca (Idiocerus vittifrons). 5-5,6 mm.  Szárnyát 
fehér foltok tarkítják, az erek sötétbarnák. Juharon él. Hímjei az 
őszi párzás után elpusztulnak, a megtermékenyített nőstények át- 
telelnek, és csak tavasszal rakják le petéiket. 


5. Méregzöld kabóca (Cicadella viridis). 7-9 mm. Az egyik leg- 
közönségesebb, gyakori kabócafajunk. Az országban szinte min- 
denhol megtalálható; viszonylag könnyű észrevenni, mert has- 
oldalának feltűnő citrom- vagy narancssárga színe van. A nőstény 
első szárnya zöld, a hímé rendszerint kékes árnyalatú. Leginkább 
a nedves réteket kedveli, szittyón és kákán él, de számos más táp- 
növénye is van. 

XXIV. tábla 


1. Lándzsafejű kabóca (Eupelix cuspidata). 5-8 mm. Mint neve 
mutatja, igen hosszú és lapos a feje, amelynek közepén hosszanti 
irányú taraj magasodik. A fej oldalt a szemeket is félig körülveszi. 


Nyár elején nedvesebb, később és ősszel szárazabb, füves helyeken 
találjuk. 


2. Kurtaszárnyú kabóca (Doratura homophyla). 3-5 mm. Szárnya 
rendszerint megrövidült. Jellegzetesek fejének apró fekete foltjai 
s a potroh közepén végigfutó, apró fekete foltokból összeálló két 
csík. Nőstényei ritkán teljes szárnyúak. Mindenfelé gyakori, ned- 
vesebb és szárazabb helyeken egyaránt. 


3. Vérkabóca (Zygina flammigera). 3-3,5 mm; apró, törékeny 
testű kis kabócánk. Alapszíne tejfehér. Egyes példányokon szinte 
lángol hátoldalának vörös cikcakkja. Ez a vörös minta néha fol- 
tokra szakad. Lombos fákon él, elsősorban bükkön és hárson. 
Kifejletten telel át. 


4. Fekete kabóca (Penthimia nigra). 5-5,5 mm. Változékony faj. 
Lehet az egész állat egyszínű feketésbarna, lehet fekete, az elő- 
hátán két feltűnő nagy piros folttal, de ritkán egész előháta piros. 
Feje felülről nézve nagyon rövid. Fiatal nyír, bükk, de szőlő vagy 
kecskerágó is lehet a tápnövénye. 


5. Réti kabóca (Psammotettix confinis). 2-4 mm. Egyéb népi neve 
a székkukac (szék — szikes terület). Számos közeli rokonával 
együtt elterjedt hazánkban, nem könnyű őket fajra szétválasztani. 
Egyik fajuk csak magashegységi, hűvös, nedves klíma alatt él 
meg, a másik épp a rekkenő hőségben kicserepesedett szikes tala- 
jon tengődő gyér növényzeten érzi jól magát. Persze vannak ke- 
vésbé , válogatós" fajok is, amelyekkel szinte minden réten, mezőn, 
kaszálón, kertben találkozunk. 

XXV. tábla 


LEVÉLBOLHÁK, LISZTESKÉK 


1. Szittyó-levélbolha (Livia juncorum). 3-3,5 mm. A levélbolhák 
neve találó: többnyire fák, cserjék, illetve lágyszárú növények 
levelein élnek, és jól ugranak. Apró fajok. Egyedfejlődésük kifej- 
lés, de a lárvák laposak, nem ugranak, sőt rendszerint egy helyen 
megkapaszkodva élik életüket. A haszonnövényeken elszaporodva 
szívásukkal kárt okoznak, amelyet megtetéznek azzal is, hogy 
nagy cukortartalmú ürülékük bevonja a leveleket, ebbe beleragad 
a por, betelepszik a korompenész. Csápjuk két tőíze vastag. 
Szárnyaik erezete ritka. Ennek a fajnak első szárnya bőrnemű. 
Nedves helyeken, szittyón él. 


2. Csalán-levélbolha (Trioza urticae). 3-3, mm. Az előzőnél 
zömökebb faj, ilyen a legtöbb levélbolhánk. Szárnyai átlátszók. 
Hazánkban mindenütt közönséges, elsősorban csalánon él. 


3. Közönséges liszteske (Aleurodes proletella). 1-1,5 mm. A lisz- 
teskék testét viaszmirigyeik által termelt finom fehér viaszpor fedi. 
Szárnyerezetük csaknem hiányzik. Lárvájuk a petéből kibújva 
megfelelő helyet keres magának, ahol aztán viaszból hasi és háti 
páncélt választ el, s a későbbiekben csak vedléskor változtatja 
helyét. Még a 4. (utolsó) állapotú lárván sincsenek szárnykezde- 
mények. Ezen állapot végén a lárva megduzzad, jellegzetes viasz- 
függelékeket termel (ez a bábbölcső), és átalakul imágóvá. Ez a faj 
a vérehulló fecskefűn (Chelidonium majus) igen közönséges, a téli 
hónapok kivételével bármikor megfigyelhető. 


4. Juharfa-liszteske (Aleurochiton aceris) bábbölcsője. 1-2 mm. 
A platánlevelű juhar levelein lombhullatás után néha tucatjával 
találhatjuk a bábbölcsőket. Az imágó tavasszal kel ki, hacsak a 
fürkészdarázs bele nem petézik, s annak lárvája fel nem falja. 

XXVI. tábla 


LEVÉLTETVEK 


1. Bükkfa-levéltetű (Psyllaphis fagi). A levéltetvek életét lehetetlen 
röviden ismertetni. Apró, törékeny rovarok, mégis igen nagy 
károkat okoznak termesztett növényeinken. Szívásukkal gyengí- 
tik a növényt, sőt torzulást, gubacsképződést okozhatnak. Ürülé- 
kük a levelekre, gyümölcsökre ragadó mézharmat, amelyben 
gyakorta a korompenész telepszik meg. Szívásukkal is terjeszt- 
hetnek vírusbetegségeket (persze csak a növényeken). S mind- 
ennek tetejébe: igen szaporák! Fejlődésük kétféle lehet. Vagy 
szűznemzéssel szaporodnak éveken át (tehát csak nőstények van- 
nak!), vagy ősszel egy új nemzedék jelenik meg: hímek és nősté- 
nyek, amelyek párosodnak, petét raknak. A megtermékenyített 
pete telel át, hogyjövő tavasszal folytatódjék a szűznemzéses gene- 
rációk sora. Ha egy növényen nagyon elszaporodnak, a táplálék- 
hiány és egymás örökös zavarása (átmászkálnak egymáson) szár- 
nyas egyedek kialakulását váltja ki, amelyek magasra felrepülve, 
a légáramlatokkal több száz kilométerre is eljuthatnak. Ilyen 
túlszaporodás következménye volt 1980 tavaszán a Mátrát, a 
Bükköt, Budapestet is megszálló levéltetűtömeg, amire talán ol- 
vasóink is emlékeznek. Egy-egy sárga autón, sárga inges emberen 
százával-ezrével gyülekeztek a sárga színre érzékeny levéltetvek. 


2. Zöld rózsa-levéltetű (Macrosiphum rosae). A friss rózsahajtá- 
sokon könnyen felismerhetjük hosszú potrohcsövéről. Mézhar- 
matát, szívesen fogyasztják a hangyák, s cserébe védik a tetveket. 


3. Lucfenyőtetű (Sacciphantes abietis) gubacsa. Legközelebb néz- 
zétek meg alaposan a karácsonyfátokat! Ha lucfenyő, könnyen 
megtalálhatjátok ezt a centis gubacsot, melynek kamrácskáiban a 
levéltetű lárvái fejlődtek ki. 

XXVII. tábla 


PAJZSTETVEK 


1. Vándorpajzstetű vagy csalán csövestetű (Orthezia urticae). 
3-7 mm. A pajzstetvek hímje és nősténye teljesen különböző. 
Abban megegyeznek, hogy lábfejük egyízű, és egy karmuk van. 
De a hím a levéltetvekre hasonlít, csak hátsó szárnyai hiányoznak. 
Imágóélete rövid, nem táplálkozik, és párzás után hamarosan el- 
pusztul. A nőstény az ivarérett lárvához hasonló. Viasszerű anya- 
gokból pajzsot választ ki, és ez alatt éli életét. Gyakori a szűznem- 
zés, sőt az elevenszülés is a pajzstetvek között. (A nőstény testé- 
ben kelnek ki a lárvák a petékből.) A vándor pajzstetű azon ritka 
fajok közé tartozik, amelyek megőrizték mozgásképességüket. Hosz- 
szú viaszlebenyek fedik a testét, amelynek végén hátranyúló oszlo- 
pocskák alkotnak csövet, ebben hordozza a nőstény a petéket. 


2. Kagylós pajzstetű (Lepidosaphes ulmi) nőstényének pajzsa. 
2-3,5 mm. Ez az egyik legközönségesebb pajzstetűfajunk, vagy 
150-féle növényről ismerjük. Néha tömegesen jelenik meg az 
almafákon, fűzön, nyárfákon, hárson és okoz károkat. Egyetlen 
nőstény ősszel akár száz petét is lerakhat, ezek telelnek át. Elsza- 
porodását parányi fürkészdarazsak gátolják meg, amelyek lárvái 
a pajzsos nőstény testében fejlődnek ki. Az egyik pajzson látható 
kerek lyukon épp egy ilyen fürkészdarázs hagyta el gazdaállatát. 
De nemcsak a darazsak, hanem a bogarak és atkák is fogyasztják. 


3. Közönséges teknőspajzstetű (Parthenolecanium corni). Megnő 
6,5 mm-re is. Nagyon gyakori faj, és még az előbbinél is szapo- 
rább. Nősténye akár 5000 petét is rakhat. Az utóbbi évszázadban 
átlagosan 11 évenként tömegesen szaporodik. Leggyakoribb aká- 
con, szilván, szőlőn, őszibarackon, ribiszkén. Az ország déli, mele- 
gebb részein évente két nemzedéke is kifejlődhet. Számos termé- 


14 


szetes ellensége van, mint az előző fajnak is. 

XXVID. tábla 


TRÓPUSI FAJOK 


Az előző táblákon csak olyan poloskákat és kabócákat ábrá- 
zoltunk, melyek Magyarországon is élnek. Kiderült, hogy vannak 
köztük szépek, bizarrak. Sokféle életmóddal is találkoztunk köz- 
ben, és meglepően sokféle típust láthattunk. Nyilván összhang van 
testük felépítése és életmódjuk közt. Gondoljunk csak vissza, hány 
ragadozó fajnak volt fogólába, vagy hogy egy másik példát mond- 
junk, ilyen távoli rokonságban álló fajokon figyelhettük meg a 
hangyautánzást. Magyarországon a poloskákat és kabócákat egy- 
bevéve közel 2000 szipókásrovar-faj él. A Földön viszont mintegy 
harmincszor ennyi fajt ismerünk! Ezek zöme trópusi, amelyek még 
sokkal bizarrabb formákat, még tarkább színeket mutatnak. 


1. Levéllábú karimáspoloska (Anisoscelis foliacea). 13-16 mm. 
Dél-Amerika lakója. Gyönyörű smaragdzöld háta és narancs- 
vörös, levélszerűen kiszélesedett hátulsó lábszárai tarkán pompáz- 
nak. Talán riasztó lehet ez a tarkaság, vagy talán virágokat utá- 
noz, s így bizonyos védelmet biztosíthat számára. Igaz, csak a hí- 
mek lábszára szélesedett ki levél formájúan, ezért mások szerint 
csak a nőstény számára könnyíti meg hímjének azonosítását. 


2. Fémes pajzsospoloska (Chrysophara eximia). 13-18 mm. Új- 
Guinea szigetén él ez a gyönyörű poloska - első pillantásra bogár- 
nak gondolhatnánk. Színét testfelületének különlegesen finom 
rácsozata adja: fényinterferenciát okoz. 


3. Gyertyafejű kabóca (Laternaria candelaria). Délkelet-Ázsiában 
él ez a különleges fejű kabóca. Szemei előtt hosszú, üres hólyag 
van, melynek szerepe nem ismert. Régen azt hitték, hogy világít, 
s ezért kapta nevét. Rokonai közt 9 cm-es példányok is vannak; 
ez a faj , csak" 5-6 cm. 

